Epikuros

jmpl|Adu Epikuros
Epikuros (li Yunani satua Ἐπίκουρος, Epíkouros, li Inggris Epicurus, 341–270 föna wa'atumbu Yesu) no samösa filsuf moroi ba danö Yunani samasindro sambua filsafat nifotöi epikureanisme, sambua nungo filsafat soya la'o'ö niha irugi ma'ökhö. Tumbu ia ba hulo Samos ba Yunani, ama ba inania moroi ba Athena. Me no aolo dödönia ba wamahaö Democritus, Aristippus ba Pyrrho, ba te göi filsafat sinisme, ibörögö itenaŵa filsafat Plato ni'o'ö ato niha ba ginötö da'ö ba ibokai sambua sekola filsafat si bohou ba Athena nibe'enia töi "Kabu". Tehöngö ia awö niha si no manörö sekolania andrö börö me lalau manga-manga ma'ifu gasa-gasa wa lalau wamahaö filsafat. Töra moroi ba da'ö itehegö göi ndra'alawe ba ira sawuyu we'amöi ba zekola andrö. So töra 300 zinura Epikuros, bahiza oya ba gotaluania zi no tekiko. Ha tölu zura nifa'ohe'önia zi toröi (sura khö Menoeceus, Pythocles, ba Herodotus) awö dombua gangowuloa gamaedola (Tuho Wawmahaö ba Amaedola Vatikan), ba so mato ha'uga gakhökhöla zura. Börö wa'atekiko ngawalö zinurania, arakhagö fefu wangi'ilada sanandrösa ba filsafat Epikuros ha ta'ila moroi khö ndra niha bö'ö sauri furinia simane Diogenes Laërtius, sanura waö-waö wa'aurinia, ba Lucretius, Philodemus, Sextus Empiricus, ba Cicero.

Tola taŵa'ö wa Epikuros andre zama'anö dane-dane filsafat ni'oguna'ö niha irugi ma'ökhö ba zi sagörö ulidanö. Tuho wamahaönia si no tobali dane-dane filsafat andrö ya'ia wa
 böi faduhu dödöda gofu hadia ia na lö tola tatandraigö ia ba zi tola i'ila höröda, ba 
 böi faduhu dödöda gofu hadia ia na tenga nifo'ono ia moroi ba nomoro sara andrö yaŵa.

Lafotöi gamakhoita no.2 andrö "deduksi logis", eluahania moroi ba zi ndruhu si no ta'ila ba no.1 yaŵa tola tafo'ono ia mitou molo'ö goi-goi nifotöi logika, eluahania molo'ö lala sadölö ba satulö.

Umbu 

Kategori:Filsafat
Kategori:Yunani